মাধবপুর প্রতিনিধি ॥ মাধবপুরে মাদক সম্রাট আলী আকবর (৫৫) কে মাদক ও ইয়াবা সহ আটক করেছে মাধবপুর থানা পুলিশ। মাদবপুর থানার উপ-পরিদর্শক সামস-ই-তাব্রিছ রবিবার রাত ১০টার দিকে গোপন সুত্রে খবর পেয়ে আলী আকবরকে তার বাড়ির পাশে রাস্তায় দাড়িয়ে মাদক বিক্রির সময় আটক করেন। এসময় তল্লাসি চালিয়ে তার সাথে থাকা ফায়ার বক্স এর ভিতর থেকে যৌন উত্তেজক ১০ পিচ ইয়াবা ট্যাবলেট এবং কোমর থেকে ৪ বোতল ফেন্সিডিল উদ্ধার করে পুলিশ। পুলিশ সুত্রে জানা যায় আলী আকবর ৯টি মাদক মামলার পলাতক আসামি। সে উপজেলার পশ্চিম মাধবপুর এলাকার মৃত দিল্লর আলীর ছেলে। আলী আকবরকে গতকাল সোমবার আদালতের মাধ্যমে জেল হাজতে প্রেরন করা হয়েছে।